CELEX: 32018R0837
Language: bg
Date: 2018-05-31 00:00:00
Title: Регламент за изпълнение (ЕС) 2018/837 на Комисията от 31 май 2018 година относно класирането на някои стоки в Комбинираната номенклатура

7.6.2018   
            
            
               BG
            
            
               Официален вестник на Европейския съюз
            
            
               L 141/1
            
         РЕГЛАМЕНТ ЗА ИЗПЪЛНЕНИЕ (ЕС) 2018/837 НА КОМИСИЯТА
   от 31 май 2018 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 май 2018 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продукт, състоящ се от следните съставки (тегловно съдържание в проценти):
               
               
                  2106 90 98 
               
               
                  Класирането се определя от общи правила 1 и 6 за тълкуване на Комбинираната номенклатура и описанието на кодове по КН 2106 , 2106 90  и 2106 90 98 .
                  Изключва се класиране в глава 30 като медикамент, тъй като не са указани специфичните заболявания или техните симптоми, при които трябва да се прилага продуктът. Следователно продуктът не отговаря на изискванията на допълнителна забележка 1 към глава 30, параграф 1, буква а).
                  Изключва се класиране в глава 22 като напитка, тъй като продуктът не е годен за директна консумация като напитка (вж. също Обяснителните бележки към Комбинираната номенклатура на Европейския съюз за глава 22, Общи разпоредби, втората алинея, второто изречение).
                  Продуктът съдържа подсладител, различни витамини и голямо количество глицерол. Поради това неговият състав е по-сложен от този на простия захарен сироп, включен в подпозиции 2106 90 30  — 2106 90 59  (вж. също Обяснителните бележки към Комбинираната номенклатура на Европейския съюз за позиция 2106 , точка 12).
                  Конкретната употреба, за която е предназначен, е указана и върху опаковката и етикета му — а именно хранителна добавка, пригодена за продажба на дребно. От обективните характеристики и свойства на продукта (по-конкретно от неговия състав), както и от начина му на представяне е ясно, че той е предназначен по-скоро за специфична употреба (подпомагане на имунната система), а не за по-обща употреба, какъвто е случаят при захарните сиропи.
                  Следователно продуктът трябва да бъде класиран в код по КН 2106 90 98  като друг хранителен продукт.
               
            
                  
                              —
                           
                           
                              вода
                           
                        
               
                  41,6,
               
            
                  
                              —
                           
                           
                              захар
                           
                        
               
                  18,1,
               
            
                  
                              —
                           
                           
                              глицерол
                           
                        
               
                  15,1,
               
            
                  
                              —
                           
                           
                              лимонена киселина
                           
                        
               
                  13,9,
               
            
                  
                              —
                           
                           
                              малтодекстрин
                           
                        
               
                  4,1,
               
            
                  
                              —
                           
                           
                              аскорбинова киселина
                           
                        
               
                  3,0,
               
            
                  
                              —
                           
                           
                              стевиолови гликозиди
                           
                        
               
                  1,8,
               
            
                  
                              —
                           
                           
                              естествени аромати
                           
                        
               
                  1,1,
               
            
                  
                              —
                           
                           
                              малки количества витамини B6 и B12 и фолиева киселина (B9).
                           
                        
            
                  Продуктът представлява безалкохолна, ароматизирана и оцветена течност, която след разреждане се използва като хранителна добавка. Тя не е годна за директна консумация като напитка.
                  Продуктът е представен с цел да бъде използван за подпомагане на имунната система и за снабдяване на човешкото тяло с енергия. Дневната доза от продукта е два милилитра, като тя трябва да бъде разредена преди консумация. Тази дневна доза включва 40 mg витамин C, 1 mg витамин B6, 200 μg фолиева киселина и 2 μg витамин B12.
                  Продуктът е представен в пластмасова бутилка с вместимост 60 ml, снабдена с капкомер и пригодена за продажба на дребно.